|  |  |
| --- | --- |
|  |  |
|  | Teie 19.12.2025  Meie 12.01.2026 nr 7.2-3.1/7523-2 |

Detailplaneeringu esitamine kooskõlastamiseks Mäeveeru

Päästeseaduse § 5 lg 1 p 7 ja Planeerimisseaduse § 133 lg 1 alusel jätab Päästeameti Põhja

päästekeskuse ohutusjärelevalve büroo inspektor Sandra Danilson OÜ Visioonprojekt poolt

koostatud „Mäeveeru katastriüksuse detailplaneering, Illurma küla, Lääne-Harju vald, Harju maakond“ tuleohutuseosa kooskõlastamata järgmistel põhjustel:

1. Seletuskirjas on viitamata Siseministri määrusele nr 10 *Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord*.
2. Seletuskirjas on viitamata standarditele EVS 812-*7 Ehitiste tuleohutus. Osa 7: Ehitisele esitatavad tuleohutusnõuded* ja EVS 812-6 *Ehitiste tuleohutus. Osa 6: Tuletõrje veevarustus*.
3. Kinnistule tuleb tagada nõuetekohane tulekustutusvesi. Seletuskirja kohaselt on kavandatud hoonete varustamine sprinklersüsteemiga, kuid kinnistul paikneb ka olemasolev hoone, mille osas ei ole esitatud selget teavet selle sprinklersüsteemiga varustatuse kohta ega kavandatavate meetmete kohta. Palun täiendada seletuskirja viisil, mis võimaldab üheselt mõistetavalt tuvastada, kas kõik kinnistul asuvad hooned varustatakse sprinklersüsteemiga või tagatakse tulekustutusvesi vastavuses Siseministri määruse nr 10 *Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord* ning standardi EVS 812-6 *Ehitiste tuleohutus. Osa 6: Tuletõrje veevarustus* nõuetega.

Lugupidamisega

(allkirjastatud digitaalselt)

Sandra Danilson

Ohutusjärelevalve büroo inspektor

Päästeameti Põhja päästekeskus